open-index/open-wikipedia-markdown huggingface dataset:
Επιτακτική έγκλιση

Η **επιτακτική** είναι μία ρηματική έγκλιση της Σανσκριτικής, η οποία χαρακτηριζόταν από την εμφάνιση των δευτερευουσών καταλήξεων και την απουσία αύξησης, και συνήθως έμοιαζε με ένα ρήμα στον αόριστο ή τον παρατατικό χωρίς την αύξηση. Μπορούσε συνήθως να σταθεί σε κύρια πρόταση και είχε σημασία υποτακτικής ή προστακτικής – για παράδειγμα μπορούσε να δηλώσει πρόθεση, λ.χ. *índrasya nú vīryā̀ṇi prá *'vocam**' «τα ηρωικά κατορθώματα του Ίντρα τώρα θα/προτίθεμαι να απαγγείλω» (Beekes, Εισαγωγή στη συγκριτική Ινδοευρωπαϊκή γλωσσολογία, 2004, σ.340). Η χρήση της ήταν υποχρεωτική στις απαγορεύσεις, όπου και ακολουθούσε το *mā́.* Αργότερα, στην Κλασική Σανσκριτική, παρέμεινε σε χρήση μόνο μετά το mā (στην Κλασική Σανσκριτική δεν υπάρχουν τόνοι).

Η Αρχαία Ελληνική είχε κάποιους ρηματικούς τύπους που, όσον αφορά τη μορφή, μοιάζουν με την επιτακτική της Σανσκριτικής, και πρόκειται για αόριστους ή παρατατικούς χωρίς χρονική αύξηση. Σ' αυτήν την περίπτωση όμως δεν υπάρχει καμία διαφορά ως προς την σημασία μεταξύ αυτών των δύο διαφορετικών τύπων. Κατά κύριο λόγο, χρησιμοποιούνταν στον Όμηρο και γενικότερα στην επική ποίηση (βλ. Ομηρική διάλεκτος).

Γενικά θεωρείται ότι η αύξηση ήταν αρχικά ένα ξεχωριστό μόριο που είχε περίπου τη σημασία του «τότε» και προσετίθετο για να δηλώσει την παρελθοντική αναφορά, μιας και ο ρηματικός τύπος ήταν μάλλον ουδέτερος ως προς το χρόνο και δήλωνε κυρίως την όψη (ποιόν ενέργειας). Στην αρχή, η χρήση του φαίνεται να ήταν προαιρετική, όταν χρειαζόταν να αποφευχθεί η αμφισημία, όπως συμβαίνει και με τα χρονικά επιρρήματα στην Κινεζική. Σταδιακά όμως συγχωνεύτηκε με το ρήμα και η χρήση του καταστάθηκε υποχρεωτική· ωστόσο σε πρωιμότερα στάδια της Αρχαίας Ελληνικής και της Σανσκριτικής η αλλαγή αυτή δεν είχε ολοκληρωθεί πλήρως, κι έτσι οι δύο τύποι συνυπήρχαν. Η σημασία των τύπων χωρίς αύξηση ενδέχεται να αποτελεί μια μετεξέλιξη του Ινδοϊρανικού ή του Ινδοάριου κλάδου. Είναι επίσης πιθανό η σημασία να προέκυψε στην πρωτογλώσσα αλλά οι συνεπακόλουθες εξελίξεις της Πρωτοελληνικής να την κατήργησαν και να επανέφεραν αναλογικά τη βασική σημασία του αόριστου και της προστακτικής.

Κατηγορία:Γραμματική
Κρουέλα

Το Κρουέλα μπορεί να αναφέρεται:

* Κρουέλα Ντε Βιλ, χαρακτήρας απο *Τα 101 Σκυλιά της Δαλματίας*
* Κρουέλα (ταινία) 
* *Κρουέλα*, περιοδικό
* Κριουέλα, μουσικό γκρουπ

Κατηγορία:Αποσαφήνιση
Γιώργος Σαραντόπουλος

Ο **Γιώργος Σαραντόπουλος** (1945, Πάτρα - 25 Νοεμβρίου 2016, Πάτρα) ήταν Έλληνας αθλητής και ποδοσφαιριστής που αγωνιζόταν ως τερματοφύλακας. 

## Βιογραφικό

### Πρώτα χρόνια
Γεννήθηκε το 1945 στην Πάτρα. Μικρός υπήρξε μπασκετμπολίστας και πολίστας και ήταν μέλος της Ολυμπιάδος Πατρών και του ΝΟΠ αντίστοιχα, όπου είχε πολύ καλή παρουσία. Μάλιστα με την ομάδα του ΝΟΠ υπήρξε πρωταθλητής εφήβων Ελλάδας στο πόλο.

### Ποδοσφαιρική πορεία
Ξεκίνησε το ποδόσφαιρο το 1962 από την ομάδα νέων της Παναχαϊκής και εντάχθηκε στην πρώτη ομάδα την περίοδο 1965-66. 

Αγωνίστηκε επί πέντε συναπτά έτη με την φανέλα των κοκκινόμαυρων. Την περίοδο 1968-69 κατέφερε να κερδίσει με την ομάδα της Παναχαϊκής την μεγάλη άνοδο στην πρώτη κατηγορία (Α' Εθνική). 

Την περίοδο 1970-71 ο Σαραντόπουλος αγωνίστηκε στον Παναιγιάλειο. 

### Μετά το ποδόσφαιρο & προσωπική ζωή
Ο Σαραντόπουλος κατοικούσε και εργαζόταν στην Πάτρα. Τον Νοέμβριο του 2003 αποτέλεσε για μικρό διάστημα πρόεδρο της Ερασιτεχνικής Παναχαϊκής.

Ήταν παντρεμένος με τη Βιβή Σωτηροπούλου με την  οποία απέκτησαν τρία αγόρια, τον Τάκη, τον Χρήστο και τον Κωνσταντίνο.

Απεβίωσε στις 25 Νοεμβρίου του 2016 σε ηλικία 71 ετών. Η κηδεία του πραγματοποιήθηκε στον Ιερό Ναό Αγίου Ανδρέου Πατρών και η ταφή έγινε στο Κοιμητήριο Παναγίας Αλεξιώτισσας.

## Παραπομπές


## Εξωτερικοί σύνδεσμοι

* Nortenospatras.gr : Γιώργος Σαραντόπουλος (1945-2016).
* Pgeole.gr : «Τα δίχτυα μας φυλάει... ο Σαραντόπουλος».

Κατηγορία:Έλληνες ποδοσφαιριστές
Κατηγορία:Ποδοσφαιριστές Παναιγιάλειου
Μητροπολίτης Ηλείας και Ωλένης Αθανάσιος Β΄

Ο **Μητροπολίτης Αθανάσιος** (κατά κόσμον *Αριστείδης Μπαχός*, Ξυλοκέρα Ηλείας, 10 Φεβρουαρίου 1954), είναι Έλληνας ιεράρχης της Εκκλησίας της Ελλάδος, ο οποίος διατελεί Μητροπολίτης Ηλείας και Ωλένης από το 2022.

Επιπλέον, υπηρέτησε ως Επίσκοπος Ωλένης, βοηθός της Ιεράς Μητροπόλεως Ηλείας και Ωλένης, από το 2009 έως την εκλογή του στις 7 Οκτωβρίου 2022. 

## Βιογραφικά στοιχεία
Ο κατά κόσμον Αριστείδης Μπαχός γεννήθηκε στις 10 Φεβρουαρίου 1954 στο χωριό Ξυλοκέρα του νομού Ηλείας από αγρότες γονείς, τον Γεώργιο και την Μαρία. Τις εγκύκλιες και γυμνασιακές του σπουδές τις περάτωσε στον Πύργο Ηλείας και κατόπιν φοίτησε στην Ριζάρειο Εκκλησιαστική Σχολή Αθηνών, από την οποία αποφοίτησε το 1975. Σπούδασε θεολογία στην Θεολογική Σχολή του Εθνικού και Καποδιστριακού Πανεπιστημίου Αθηνών, λαμβάνοντας πτυχίο το 1982.

Τον Ιούλιο του 1975 εκάρη μοναχός στην Ιερά Μονή Χρυσοπηγής Λαμπείας και έλαβε το όνομα Αθανάσιος. Το 1976 χειροτονήθηκε διάκονος από τον Μητροπολίτη Ηλείας Αθανάσιο. Τον Σεπτέμβριο του 1982 χειροτονήθηκε πρεσβύτερος και κατόπιν έλαβε το οφφίκιο του αρχιμανδρίτη από τον Μητροπολίτη Ηλείας Γερμανό. Υπηρέτησε από το 1980 ως ηγούμενος της Ιεράς Μονής Άνω Δίβρης Ηλείας και ως ιεροκήρυκας της Ιεράς Μητροπόλεως Ηλείας και Ωλένης, από το 1982 και έπειτα. Επίσης διετέλεσε γραμματέας της Ιεράς Μητροπόλεως.

Στις 13 Οκτωβρίου 2009 εξελέγη από την Ιερά Σύνοδο της Εκκλησίας της Ελλάδος Επίσκοπος Ωλένης, βοηθός της Ιεράς Μητροπόλεως Ηλείας και Ωλένης. Χειροτονήθηκε στο επισκοπικό αξίωμα την 1η Νοεμβρίου 2009 από τον Αρχιεπίσκοπο Αθηνών και πάσης Ελλάδος Ιερώνυμο Β´ και έξι ακόμη αρχιερείς, στον Μητροπολιτικό Ιερό Ναό Αγίου Νικολάου Πύργου.

Στις 7 Οκτωβρίου 2022 εξελέγη από την Ιερά Σύνοδο της Εκκλησίας της Ελλάδος Μητροπολίτης Ηλείας και Ωλένης, λαμβάνοντας 55 ψήφους. Ενθρονίστηκε στις 14 Νοεμβρίου του ιδίου έτους.

## Παραπομπές


Κατηγορία:Μητροπολίτες Ηλείας και Ωλένης
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Επίσκοποι του 21ου αιώνα
Ρόγκια Βραγκιανών Καρδίτσας

Τα **Ρόγκια** ή **Ρόγγια** είναι οικισμός των Βραγκιανών στη Θεσσαλία και την Περιφερειακή Ενότητας Καρδίτσας.

## Γενικά στοιχεία
Τα Ρόγκια βρίσκονται στα νότια όρια με την Περιφερειακή Ενότητα Ευρυτανίας και είναι κτισμένα στις δυτικές πλαγιές του  όρους Γαλάτσι των Δυτικών Αγράφων σε υψόμετρο 830 μέτρων. Απέχουν περίπου 4 χιλιόμετρα Δ.-ΝΑ. από τα Βραγκιανά, 33 χιλιόμετρα Ν. από το Ανθηρό (έδρα του δήμου) και 94 χιλιόμετρα  Δ.-ΝΔ. από την Καρδίτσα. 

Ως ξεχωριστός οικισμός αναφέρεται επίσημα για πρώτη φορά το 1940 να απογράφεται στην κοινότητα Βραγκιανών. Σύμφωνα με το Πρόγραμμα «Καλλικράτης» μαζί με τα Βραγκιανά, Γριμπιανά, τον Δένδρο, τις Νούλες, τα Πλάγια, τα Ξεράκια και τα Νεοχώρια αποτελούν την κοινότητα Βραγκιανών που υπάγεται στη δημοτική ενότητα Αχελώου του Δήμου Αργιθέας ενώ σύμφωνα με την απογραφή του 2011 απογράφησαν 98 κάτοικοι.

Οι απογραφές πληθυσμού μετά τον Β΄Παγκόσμιο Πόλεμο είναι:

## Εξωτερικοί σύνδεσμοι

* Αρχειακή περιγραφή για Ρόγκια Βραγκιανών (Καρδίτσα) από το Εθνικό Ευρετήριο Αρχείων των Γενικών Αρχείων του Κράτους.

## Σημείωση
Στην Ευρυτανία και τον ίδιο δήμο αλλά στην Δημοτική Ενότητα Αργιθέας βρίσκεται ο συνώνυμος οικισμός Ρόγκια.

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
NGC 3925

Ο **[[Νέος Γενικός Κατάλογος|NGC]] 3925** είναι ραβδωτός φακοειδής και δακτυλιοειδής γαλαξίας ο οποίος απέχει περίπου 370 εκατομμύρια έτη φωτός και βρίσκεται στον αστερισμό Λέοντα. Τον ανακάλυψε ο αστρονόμος Χάινριχ ντ' Αρέ (Heinrich d'Arrest) στις 19 Φεβρουαρίου 1863. 

Ταξινομείται ως «γαλαξίας PAS» διότι αποτελείται κυρίως από γηρασμένους αστέρες και δεν παρατηρείται σχηματισμός νέων. Ο NGC 3925 ανήκει επίσης στο Υπερσμήνος της Κόμης.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
Κατηγορία:Δακτυλιοειδείς γαλαξίες
Κατηγορία:Λέων (αστερισμός)
3925
37078
+04-28-071
Ρόγκια Καρυάς Καρδίτσας

Τα **Ρόγκια** είναι οικισμός νότια της Καρυάς του Δήμου Αργιθέας στη Θεσσαλία και την Περιφερειακή Ενότητα Καρδίτσας, ο οποίος είναι κτισμένος στις δυτικές πλαγιές του όρους Καράβα σε υψόμετρο 800 μέτρων. Απέχουν περίπου 2 χλμ. Ν. από την Καρυά, 9 χλμ. Ν.-ΝΑ. από το Ανθηρό (έδρα του δήμου) και 73 χλμ. Δ.-ΝΔ. από την Καρδίτσα ενώ στα δυτικά του χωριού περνά το Λεσκοβίτικο Ρέμα. Ως ξεχωριστός οικισμός αναφέρεται επίσημα για πρώτη φορά το 1951 να απογράφεται στην τότε κοινότητα Τριζόλου. Σύμφωνα με το Πρόγραμμα «Καλλικράτης» μαζί με την Καρυά, το Παλαιοχωράκι και την Πτελέα αποτελούν την κοινότητα Καρυάς που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 46 κάτοικοι.

## Απογραφές πληθυσμού

## Σημείωση
Στην Ευρυτανία και τον ίδιο δήμο αλλά στην Δημοτική Ενότητα Αχελώου βρίσκεται ο συνώνυμος οικισμός Ρόγκια.

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
NGC 3886

Ο **[[Νέος Γενικός Κατάλογος|NGC]] 3886** είναι φακοειδής γαλαξίας ο οποίος απέχει περίπου 280 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 9 Μαΐου 1864 και ανήκει στο Σμήνος γαλαξιών του Λέοντα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Λέων (αστερισμός)
3886
36756
06760
Κατηγορία:Σμήνος του Λέοντα
+03-30-111
NGC 3686

Ο **[[Νέος Γενικός Κατάλογος|NGC]] 3686** είναι σπειροειδής γαλαξίας ο οποίος συγκροτεί μαζί με τους επίσης σπειροειδείς NGC 3681, NGC 3684 και NGC 3691 «κουαρτέτο γαλαξιών» και βρίσκεται στον αστερισμό Λέοντα. Ανακαλύφθηκε από τον αστρονόμο Ουίλιαμ Χέρσελ (William Herschel) στις 14 Μαρτίου 1784. Ανήκει στην ομάδα γαλαξιών NGC 3607 που με την σειρά της είναι μία από τις ομάδες γαλαξιών Λέοντα II, μιας σειράς από γαλαξίες και γαλαξιακά σμήνη που εκτείνονται πέρα από το δεξιό άκρο του Υπερσμήνους της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Λέων (αστερισμός)
3686
35268
06460
+03-29-051
NGC 819

Ο **[[Νέος Γενικός Κατάλογος|NGC]] 819** είναι σπειροειδής γαλαξίας ο οποίος απέχει περίπου 302 εκατομμύρια έτη φωτός και βρίσκεται στον αστερισμό Τρίγωνον. Οπτικά σχηματίζει «ζεύγος» με τον γαλαξία NGC 816. Τον NGC 819 ανακάλυψε πρώτος ο αστρονόμος Χάινριχ ντ' Αρέ (Heinrich d'Arrest) στις 20 Σεπτεμβρίου 1865. Ο Εντουάρ Στεφάν (Édouard Stephan) επίσης ανακάλυψε τον NGC 819 ανεξάρτητα στις 15 Σεπτεμβρίου 1871.

## Υπερκαινοφανείς αστέρες
Δύο υπερκαινοφανείς έχουν παρατηρηθεί στον NGC 819: ο πρώτος, που ονομάστηκε **SN 2007hb**, ανακαλύφθηκε από το Nearby Supernova Factory στις 24 Αυγούστου 2007 και ο δεύτερος, ο **SN 2014bu**, ανακαλύφθηκε από τον Φάμπιο Μπριγκάντι (Fabio Briganti) στις 22 Οκτωβρίου 2016. Ο SN 2007hb ταξινομείται ως υπερκαινοφανής Τύπου I ενώ ο SN 2014bu ως Τύπου II.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Τρίγωνον (αστερισμός)
0819
08174
01632
Ρωμιά Καρδίτσας

Η **Ρωμιά** είναι μικρός οικισμός της Στεφανιάδας και του Δήμου Αργιθέας στην Περιφερειακή Ενότητα Καρδίτσας ο οποίος βρίσκεται στις ανατολικές πλαγιές του βουνού Γαλάτσι των Δυτικών Αγράφων σε υψόμετρο 840 μέτρα. Απέχει περίπου 71 χλμ Δ.-ΝΔ. από την Καρδίτσα, 24 χλμ. Ν.-ΝΑ. από το Ανθηρό (έδρα του δήμου) και 2 χλμ. Α.-ΝΑ. από την Στεφανιάδα.

Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην κοινότητα Στεφανιάδος. Σύμφωνα με το πρόγραμμα Καλλικράτης και την τροποποίησή του Κλεισθένης Ι μαζί με το Αετοχώρι, την Στεφανιάδα και τον Μάραθο Γ' αποτελούν την κοινότητα Στεφανιάδος που υπάγεται στη δημοτική ενότητα Ανατολικής Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 22 κάτοικοι.

Οι απογραφές πληθυσμού μετά τον Β΄Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Ξηρόκαμπος Μουζακίου Καρδίτσας

Ο **Ξηρόκαμπος** είναι οικισμός της Θεσσαλίας στην Περιφερειακή Ενότητα Καρδίτσας.

## Γενικά στοιχεία
Ο Ξηρόκαμπος βρίσκεται σε υψόμετρο 250 μέτρων ενώ απέχει περίπου 33 χιλιόμετρα Δ. από την Καρδίτσα και 6 χιλιόμετρα Β.-ΒΑ. από το Μουζάκι (έδρα του δήμου) ενώ στα βόρεια του χωριού περνάει ο ποταμός Πάμισος. Αναφέρεται επίσημα ως ξεχωριστός οικισμός για πρώτη φορά το 1951 να απογράφεται στην τότε κοινότητα Ζερετσίου. Σύμφωνα με το Πρόγραμμα «Καλλικράτης» μαζί με την Κρυοπηγή και τους Λάκκες αποτελούν την κοινότητα Κρυοπηγής που υπάγεται στη δημοτική ενότητα Μουζακίου του Δήμου Μουζακίου ενώ σύμφωνα με την απογραφή του 2011 απογράφησαν 82 κάτοικοι. Οι απογραφές πληθυσμού είναι:

## Σημείωση

Στην Ευρυτανία και τον Δήμο Αργιθέας βρίσκεται ο συνώνυμος οικισμός Ξηρόκαμπος.

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Ξηρόκαμπος Αργιθέας Καρδίτσας

Ο **Ξηρόκαμπος** είναι μικρός οικισμός του Θερινού στο Δήμο Αργιθέας στην Περιφερειακή Ενότητα Καρδίτσας της Θεσσαλίας.

## Γενικά στοιχεία
Ο Ξηρόκαμπος βρίσκεται στις νοτιοανατολικές πλαγιές του βουνού Μάραθος σε υψόμετρο 940 μέτρων. Απέχει περίπου 2 χιλιόμετρα νότια από το Θερινό, 12 χιλιόμετρα ανατολικά από το Ανθηρό (έδρα του δήμου) και 75 χιλιόμετρα δυτικά από την Καρδίτσα. Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Θερινού. Σύμφωνα με το Πρόγραμμα «Καλλικράτης» μαζί με το Θερινό και την Λεύκα αποτελούν την κοινότητα Θερινού που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 17 κάτοικοι. Οι απογραφές πληθυσμού είναι:

## Σημείωση

Στην Ευρυτανία και τον Δήμο Μουζακίου βρίσκεται ο συνώνυμος οικισμός Ξηρόκαμπος.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Συμμαχία Πρασίνων και Αριστεράς

Η **Συμμαχία Πρασίνων και Αριστεράς** (, **AVS**), είναι μια αριστερή πολιτική συμμαχία που δραστηριοποιείται στην Ιταλία. Ιδρύθηκε στις 2 Ιουλίου 2022 ως ομοσπονδία δύο πολιτικών κομμάτων, της Ιταλικής Αριστεράς (SI) και της Πράσινης Ευρώπης (EV).

Επικεφαλής είναι ο Άντζελο Μπονέλι, εκπρόσωπος της Πράσινης Ευρώπης.

## Ιστορικό
Τον Ιανουάριο του 2022, η Ιταλική Αριστερά (SI) και η Πράσινη Ευρώπη (EV) σχημάτισαν ένα «σύμφωνο διαβούλευσης», με στόχο τη συνεργασία στις ιταλικές προεδρικές εκλογές του 2022 που διεξήχθησαν στα τέλη Ιανουαρίου. Σε αυτό το πλαίσιο, τα δύο κόμματα αποφάσισαν να στηρίξουν από κοινού τον Λουίτζι Μαντόνι, ειδικό σε θέματα ανθρωπίνων δικαιωμάτων και πρώην βουλευτή της Ομοσπονδίας των Πρασίνων, των Δημοκρατικών της Αριστεράς και του Δημοκρατικού Κόμματος (PD).

Τον Ιούνιο του 2022, η Ιταλική Αριστερά ενέκρινε επίσημα τη συμμαχία. Το ίδιο έπραξε και η Πράσινη Ευρώπη.

Τον Ιούλιο του 2022, τα δύο κόμματα πραγματοποίησαν ένα κοινό συνέδριο στη Ρώμη με το όνομα «Νέες Ενέργειες», προωθώντας τη συνεργασία τους και ένα ενιαίο εκλογικό πρόγραμμα. Η συμμαχία εμπνεύστηκε από τη Νέα Οικολογική και Κοινωνική Λαϊκή Ένωση, την αριστερή λίστα που σχηματίστηκε ενόψει των γαλλικών βουλευτικών εκλογών του 2022. Μετά την πτώση της κυβέρνηση Ντράγκι, μιας κυβέρνησης εθνικής ενότητας που δεν υποστηριζόταν από την Ιταλική Αριστερά και τους Πρασίνους, την πρόωρη διάλυση του Κοινοβουλίου και την προκήρυξη των ιταλικών γενικών εκλογών του 2022, η Συμμαχία Πρασίνων και Αριστεράς ανακοινώθηκε επίσημα και παρουσιάστηκε το λογότυπό της. Τον Αύγουστο του 2022, η Συμμαχία πραγματοποίησε εκλογική συμφωνία με το Δημοκρατικό Κόμμα.

## Συμμετέχοντα κόμματα
### Ιδρυτικά μέλη

### Συνεργαζόμενα μέρη

### Περιφερειακοί εταίροι

## Αποτελέσματα εκλογών

### Ιταλικό Κοινοβούλιο

## Παραπομπές

## Εξωτερικοί σύνδεσμοι
* Επίσημος ιστότοπος

Κατηγορία:Προοδευτικά πολιτικά κόμματα
Κατηγορία:Πράσινη πολιτική
Κατηγορία:Ιταλικά πολιτικά κόμματα
Πύργος του Ρολογιού (Τένεδος)

Ο **Πύργος του Ρολογιού** (τουρκικά: *Saat Kulesi*) είναι πύργος ρολογιού στο νησί της Τενέδου, στο Διαμέρισμα του Μποζτζαάντα, στην Επαρχία του Τσανάκκαλε, στην Τουρκία. Η συγκεκριμένη κατασκευή, η οποία δημιουργήθηκε μέσω της προσθήκης ωρολογίου στο ήδη προϋπάρχον κωδωνοστάσιο εκκλησίας αφιερωμένης στη Θεοτόκο το 1897, είναι ύψους 28 μέτρων.

## Παραπομπές


Κατηγορία:Τένεδος
Κατηγορία:Οθωμανικοί πύργοι ρολογιών
Κατηγορία:Πύργοι ρολογιών στην Τουρκία
Πολιτική Δέσμευση

Η **Πολιτική Δέσμευση** (, **IC**) είναι μια ιταλική κεντρώα εκλογική συμμαχία που συμμετείχε στις γενικές εκλογές του 2022. Αποτελείται από το Μαζί για το Μέλλον (IpF) του Λουίτζι ντι Μάιο και το Δημοκρατικό Κέντρο (CD) του Μπρούνο Ταμπάτσι.

## Ιστορικό
Τον Ιούνιο του 2022, ο υπουργός Εξωτερικών Λουίτζι ντι Μάιο, μαζί με αρκετούς βουλευτές και γερουσιαστές, εγκατέλειψαν το Κίνημα Πέντε Αστέρων (M5S) και ίδρυσαν το Μαζί για το Μέλλον (IpF), μια κοινοβουλευτική ομάδα που δραστηριοποιείται τόσο στη Γερουσία της Δημοκρατίας όσο και στην Βουλή των Αντιπροσώπων, στους οποίους προστέθηκαν επίσης δύο ευρωβουλευτές. Μετά την παραίτηση του πρωθυπουργού Μάριο Ντράγκι και την προκήρυξη γενικών εκλογών το Σεπτέμβριο, ο Ντι Μάιο ξεκίνησε συνομιλίες με τον Μπρούνο Ταμπάτσι,  ηγέτη του Δημοκρατικού Κέντρου (CD), σχετικά με την πιθανότητα σχηματισμού κοινού συνδυασμού για τις επερχόμενες εκλογές.

Την 1η Αυγούστου, ο Ντι Μάιο και ο Ταμπάτσι, μαζί με άλλα πρώην μέλη του Κινήματος Πέντε Αστέρων, παρουσίασαν την κοινή τους λίστα με το όνομα «Πολιτική Δέσμευση», μαζί με το λογότυπο. Το Ιταλικό Ρεπουμπλικανικό Κόμμα (PRI) εντάχθηκε αρχικά στη λίστα, αλλά αποχώρησε στις 8 Αυγούστου για να ενώσει τις δυνάμεις του με την Ιτάλια Βίβα (IV). Η Πολιτική Δέσμευση είναι μέρος του κεντροαριστερού συνασπισμού στις γενικές εκλογές του 2022.

Μετά το απογοητευτικό εκλογικό αποτέλεσμα, στις 7 Οκτωβρίου ο Ταμπάτσι δήλωσε ότι η εκλογική εμπειρία της Πολιτικής Δέσμευσης ολοκληρώθηκε. Το κόμμα του Ντι Μάιο, Μαζί για το Μέλλον (IpF), έπαψε να υπάρχει στις 13 Οκτωβρίου με την έναρξη της νέας νομοθετικής περιόδου. Στις 22 Οκτωβρίου ο Ντι Μάιο παραιτήθηκε από το αξίωμα του αρχηγού της Πολιτικής Δέσμευσης, σηματοδοτώντας την de-facto διάλυση του κόμματος.

## Συμμετέχοντα κόμματα

## Αποτελέσματα εκλογών
### Ιταλικό Κοινοβούλιο

## Παραπομπές

## Εξωτερικοί σύνδεσμοι
* Επίσημος ιστότοπος

Κατηγορία:Πρώην πολιτικά κόμματα στην Ιταλία
Δάφνη Κουμπουριανών Καρδίτσας

Η **Δάφνη** είναι ακατοίκητος οικισμός των Κουμπουριανών και του Δήμου Αργιθέας στη Θεσσαλία και την Περιφερειακή Ενότητα Καρδίτσας ο οποίος βρίσκεται στις βορειοανατολικές πλαγιές των Ορέων Βάλτου σε υψόμετρο 850 μέτρα. Απέχει περίπου 14 χλμ. Ν.-ΝΑ. από το Ανθηρό (έδρα του δήμου) και 5 χλμ. ΒΑ. από τα Κουμπουριανά. Ως ξεχωριστός οικισμός αναφέρεται επίσημα για πρώτη φορά το 1961 με την παλιά του ονομασία *Κοζιοκάρι* να απογράφεται στην κοινότητα Κουμπουριανών ενώ μετονομάστηκε σε Δάφνη το 1962 με το ΦΕΚ 89Α - 11/06/1962. Σύμφωνα με το πρόγραμμα Καλλικράτης και την τροποποίησή του Κλεισθένης Ι μαζί με τα Κουμπουριανά, την Κρανιά τον Σταυρό και τη Μονή Σπηλιάς αποτελούν την ομώνυμη κοινότητα που υπάγεται στη δημοτική ενότητα Ανατολικής Αργιθέας του δήμου Αργιθέας ενώ σύμφωνα με την απογραφή του 2011 δεν έχει μόνιμους  κατοίκους.

## Δημογραφία
### Πληθυσμιακή εξέλιξη

## Δείτε επίσης
Στην Περιφερειακή Ενότητα Καρδίτσας και τον Δήμο Μουζακίου υπάρχει ο συνώνυμος οικισμός Δάφνη.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Γέφυρα της Κριμαίας

Η **γέφυρα της Κριμαίας** (, [ˈkrɨmskʲij most]), που ονομάζεται επίσης **γέφυρα του πορθμού του Κερτς** ή **γέφυρα του Κερτς**, είναι ζεύγος μερικώς κατεστραμμένων παράλληλων γεφυρών, μία οδική και μία σιδηροδρομική, που διασχίζουν τον πορθμό του Κερτς μεταξύ της χερσονήσου Ταμάν του Κράι Κρασνοντάρ στη Ρωσία και της χερσονήσου Κερτς της Κριμαίας. Η γέφυρα κατασκευάστηκε από τη Ρωσία μετά την προσάρτηση της Κριμαίας στην αρχή του Ρωσο-Ουκρανικού Πολέμου το 2014. Κόστισε 3,7 δισεκατομμύρια δολάρια , έχει μήκος 19 χιλιόμετρα, καθιστώντας την τη μακρύτερη γέφυρα που έχει κατασκευάσει ποτέ η Ρωσία και τη μεγαλύτερη γέφυρα στην Ευρώπη. Εκτός από μετακινήσεις, η Ρωσία κατασκεύασε τη γέφυρα για να ενισχύσει τις αξιώσεις της στην Κριμαία.

Τον Ιανουάριο του 2015, η σύμβαση πολλών δισεκατομμυρίων δολαρίων για την κατασκευή της γέφυρας ανατέθηκε στην Stroygazmontazh του Αρκάντι Ρότενμπεργκ. Η κατασκευή της γέφυρας ξεκίνησε τον Φεβρουάριο του 2016. Η οδική γέφυρα εγκαινιάστηκε από τον Ρώσο Πρόεδρο Βλαντιμίρ Πούτιν στις 15 Μαΐου 2018 και δόθηκε στην κυκλοφορία για αυτοκίνητα στις 16 Μαΐου και για φορτηγά την 1η Οκτωβρίου. Η σιδηροδρομική γέφυρα εγκαινιάστηκε στις 23 Δεκεμβρίου 2019 και η πρώτη προγραμματισμένη επιβατική αμαξοστοιχία διέσχισε τη γέφυρα στις 25 Δεκεμβρίου 2019. Η γέφυρα άνοιξε για εμπορευματικά τρένα στις 30 Ιουνίου 2020. Στις 15 Αυγούστου 2020 καταγράφηκε ρεκόρ κίνησης, συνολικού αριθμού 36.393 αυτοκινήτων.

Η γέφυρα ονομάστηκε «Γέφυρα της Κριμαίας» μετά από διαδικτυακή ψηφοφορία τον Δεκέμβριο του 2017, ενώ η «Γέφυρα του Κερτς» και η «Γέφυρα Επανένωσης» ήταν η δεύτερη και η τρίτη πιο δημοφιλής επιλογή, αντίστοιχα.

Στις 8 Οκτωβρίου 2022, στις 6:02 π.μ. τοπική ώρα, μια μεγάλη έκρηξη σημειώθηκε στο δρόμο που οδηγεί από τη Ρωσία στην Κριμαία, προκαλώντας την κατάρρευση τμημάτων της γέφυρας. Η οδική κυκλοφορία αποκαταστάθηκε στις 23 Φεβρουαρίου 2023 και η σιδηροδρομική στις 5 Μαΐου. Η γέφυρα έγινε εκ νέου στόχος επίθεσης στις 17 Ιουλίου, με αποτέλεσμα την κατάρρευση τμήματος της οδικής γέφυρας.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Σελίδες με πηγές CS1 στα Ρωσικά (ru)
Κατηγορία:Γέφυρες
Κατηγορία:Κτίρια και κατασκευές στην Κριμαία
Κατηγορία:Κτίρια και κατασκευές στη Ρωσία
Κατηγορία:Κτίρια και κατασκευές στην Ουκρανία
NGC 3877

Ο **[[Νέος Γενικός Κατάλογος|NGC]] 3877**  είναι σπειροειδής γαλαξίας, τύπου Sc σύμφωνα με το σχήμα μορφολογικής ταξινόμησης των γαλαξιών, τον οποίο ανακάλυψε ο αστρονόμος Ουίλιαμ Χέρσελ (William Herschel) στις 5 Φεβρουαρίου 1788. Οπτικά βρίσκεται κάτω από τον αστέρα Χι Μεγάλης Άρκτου στον αστερισμό της Μεγάλης Άρκτου. Ανήκει επίσης στην Ομάδα γαλαξιών Μ109.

## Υπερκαινοφανής
Ο μοναδικός υπερκαινοφανής που έχει ανακαλυφθεί εντός του γαλαξία αυτού είναι ο Τύπου IIn **SN 1998S**.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Μεγάλη Άρκτος
3877
36699
06745
Κατηγορία:Ομάδα γαλαξιών Μ109
A Whole New World

To "**A Whole New World**" είναι ένα τραγούδι που συμπεριλήφθηκε στο soundtrack στην ταινία της Disney *[[Αλαντίν (ταινία, 1992)|Αλαντίν]]*, του 1992, σε μουσική Άλαν Μένκεν και σε στίχους Τιμ Ράις. Το κομμάτι ερμηνεύθηκε με το ντουέτο Μπραντ Κέιν και Λία Σαλόνγκα, ως φωνή του Aladdin και της Jasmine και πρόκειται για μία μπαλάντα, που χρησιμοποιήθηκε στην πλοκή της ταινίας ώστε να δημιουργήσουν δεσμούς αγάπης οι δύο ήρωες, καθώς επίσης και ως μουσικό θέμα. Στιχουργικά, ο Aladdin δείχνει στην πριγκίπισσα μια ζωή γεμάτη ελευθερία, ενώ οι δυο τους βλέπουν τον κόσμο επάνω σε ένα Μαγικό χαλί. Το κομμάτι έγινε γρήγορα ένα από τα πιο χαρακτηριστικά της εταιρείας. 

Το τραγούδι κέρδισε πολλές υποψηφιότητες και νίκες σε διάφορους διαγωνισμούς. Κέρδισε το Όσκαρ Καλύτερου Πρωτότυπου Τραγουδιού, στα 65α Βραβεία Όσκαρ και τη Χρυσή Σφαίρα Καλύτερου Πρωτότυπου Τραγουδιού, στα 50α Βραβεία Χρυσής Σφαίρας. Επίσης, κέρδισε και Grammy στις κατηγορίες Καλαύτερο Τραγούδι της Χρονιάς και Καλύτερο Τραγούδι Γραμμένο για Κινηματογράφο ή Τηλεόραση, στα 36α Ετήσια Βραβεία Grammy, κάνοντάς το το μόνο τραγούδι της εταιρείας που κερδίσει στην τελευταία κατηγορία. Την ίδια χρονιά η εκδοχή των Πίμπο Μπράισον και Ρεγκίνα Μπελ κέρδισε δύο υποψηφιότητες, κερδίζοντας τελικά στην κατηγορία Καλύτερη Ερμηνεία Ντουέτου ή Συγκροτήματος. Η εκδοχή αυτή έφτασε και για μία εβδομάδα πρώτη στα *[[Billboard Hot 100]]*.

Το κομμάτι από την αρχή της κυκλοφορίας του υπέστη διασκευές. Με την πιο γνωστή πιθανώς αυτή του 1993, από την Σαλόνγκα, με τον Φιλιπινέζο τραγουδιστή Χοσέ Μάρι Τσαν. Το 2019, η ταινία *Αλαντίν* κυκλοφόρησε σε μία live-action έκδοση, όπου το κομμάτι χρησιμοποιήθηκε ξανά, ερμηνευμένο αυτή τη φορά από τους Ζέιν Μάλικ και Ζάβια Γουόρντ. Κυκλοφόρησε μάλιστα και video clip για την προώθηση του κομματιού, σκηνοθετημένο από τον Φίλιπ Άντελμαν.

## Παραπομπές


## Εξωτερικοί σύνδεσμοι
* 

Κατηγορία:Τραγούδια του 1992
Κατηγορία:Singles του 1992
Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Νούμερο 1 singles στα Billboard Hot 100
Κατηγορία:Singles της Columbia Records
Κατηγορία:Τραγούδια Αναγέννησης της Disney
Κατηγορία:Singles της Walt Disney Records
Κατηγορία:Τραγούδια βραβευμένα με Χρυσή Σφαίρα Καλύτερου Πρωτότυπου Τραγουδιού
Εκκλησία του Ευαγγελισμού της Θεοτόκου (Λίβερπουλ)

Η **Εκκλησία του Ευαγγελισμού της Θεοτόκου** είναι καθολική ενοριακή εκκλησία δίπλα στο μοναστήρι του Επισκόπου Ίτον στο Τσίλντγουολ του Λίβερπουλ. Χτίστηκε από το 1857 έως το 1858 από τους *Λυτρωτές*  (''Redemptorists'') και σχεδιάστηκε από τον Έντουαρντ Γουέλμπι Πούγκιν. Βρίσκεται στην οδό Γούλτον, απέναντι από την πανεπιστημιούπολη Πάρκο Χόουπ του Πανεπιστημίου Λίβερπουλ Χόουπ και κοντά στο Δημοτικό Σχολείο της Επισκοπής του Ίτον. Είναι διατηρητέο κτήριο Βαθμού ΙΙ*.

## Ιστορία

### Ίδρυση
Το κτήριο, που στεγάζει το μοναστήρι του Επισκόπου Ίτον χτίστηκε το 1776. Προοριζόταν από τον ιδιοκτήτη του, τον ουνιταριανό υπουργό Χεζεκάϊα Κιρκπάτρικ, να είναι ένα σχολείο, που θα συναγωνιζόταν το Κολέγιο Ήτον. Μετά το κλείσιμο του σχολείου έγινε ιδιωτική κατοικία. Το 1843, το κτήριο αγοράστηκε για δύο καθολικούς ιερείς και ξαδέρφους τον Τζέιμς Σάρπλς και Τζορτζ Μπράουν. Ο Σαρπλς θα γινόταν ο επίσκοπος του Αποστολικού Βικάριου της Περιφέρειας του Λανκασάιρ και ο Μπράουν θα γινόταν ο πρώτος Καθολικός Επίσκοπος του Λίβερπουλ. Καθώς ήταν επίσκοποι, το κτήριο ονομαζόταν κτήριο των Επισκόπων του Ήτον. Έκτισαν ένα παρεκκλήσι δίπλα στο κτήριο. Σχεδιάστηκε από τον Αουγκούστους Πούγκιν. Το 1851, μετά τον θάνατο του Σαρπλς ένα χρόνο νωρίτερα, οι *Λυτρωτές*  (*Redemptorists*) κλήθηκαν να αγοράσουν το σπίτι και έγινε η κοινότητα των Λυτρωτών ιερέων, του επισκοπικού Μοναστηριού του Ίτον.

### Κατασκευή
Το 1857 οι *Λυτρωτές* αντικατέστησαν το παρεκκλήσι με την Εκκλησία του Ευαγγελισμού της Θεοτόκου. Χτίστηκε από το 1857 έως το 1858 και σχεδιάστηκε από τον γιο του Πούγκιν, τον Έντουαρντ Γουέλμπι Πούγκιν. Το 1865 και το 1866 έγιναν περαιτέρω προσθήκες στην εκκλησία. Εγκαταστάθηκε ένας υψηλός βωμός και ένα αρτοφόριο, και τα δύο σχεδιασμένα από τον Τζον Φρανσις Μπέντλεϊ. Σχεδίασε επίσης τον άμβωνα και το τρίπτυχο, το οποίο τοποθετήθηκε το 1889. Το βιτρώ στο δυτικό παράθυρο σχεδιάστηκε από τον Τσαρλς Ίμερ Κέμπε. Το βιτρώ στο βόρειο παρεκκλήσι, που απεικονίζει τον Ευαγγελισμό της Θεοτόκου κατασκευάστηκε από την Hardman & Co. 

### Εξελίξεις
Το 1961 ο ναός έγινε ενοριακός. Το 1973 μια πυρκαγιά κατέστρεψε μέρος της εκκλησίας. Το 2011, ζητήθηκε από τους *Λυτρωτές* να λειτουργούν στην κοντινή ενορία της εκκλησίας της Αγίας Μαρίας στο Γούλτον, κάτι που συνεχίζουν να κάνουν.

## Ενορία
Καθώς οι *Λυτρωτές* στην Επισκοπή του Ίτον υπηρετούν και στις δύο ενορίες της Εκκλησίας της Αγίας Μαρίας στο Γούλτον και του Ευαγγελισμού της Θεοτόκου στο Λίβερπουλ, οι Λειτουργίες και στις δύο εκκλησίες δεν γίνονται ταυτόχρονα. Γίνεται Κυριακάτικη Λειτουργία στις 9:30 π.μ. στην Εκκλησία του Ευαγγελισμού της Θεοτόκου και Κυριακάτικη Λειτουργία στις 11:00 π.μ. στην εκκλησία της Αγίας Μαρίας στο Γούλτον. 

Η ενορία συνδέεται επίσης με το κοντινό Δημοτικό Σχολείο της Επισκοπής του Ίτον. 

## Εξωτερική όψη

Αρχείο:Bishop Eton Church entrance, Liverpool.jpg|Είσοδος εκκλησίας
Αρχείο:Bishop Eton Church, Liverpool.jpg|Εκκλησία και μνημείο πολέμου
Αρχείο:Our Lady of the Annunciation view from entrance.jpg


## Παραπομπές

Κατηγορία:Εκκλησίες στην Αγγλία
Κατηγορία:Λίβερπουλ
Λιβερπουλ
NGC 3840

Ο **[[Νέος Γενικός Κατάλογος|NGC]] 3840** είναι σπειροειδής γαλαξίας ο οποίος απέχει περίπου 320 εκατομμύρια έτη φωτός και βρίσκεται στον αστερισμό  Λέοντα. Τον ανακάλυψε ο αστρονόμος Χάινριχ ντ' Αρέ (Heinrich d'Arrest) στις 8 Μαΐου 1864 και ανήκει στο Σμήνος γαλαξιών του Λέοντα.

Διαθέτει άφθονα αποθέματα ουδέτερου ατομικού υδρογόνου (H I) και δεν αλληλεπιδρά βαρυτικά με άλλο γαλαξία. Ενδέχεται επίσης να έχει χαμηλής φωτεινότητας ενεργό γαλαξιακό πυρήνα (αγγλ. Low Luminosity Active Galactic Nucleus, LLAGN).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Λέων (αστερισμός)
3840
36477
06702
Κατηγορία:Σμήνος του Λέοντα
+03-30-070
NGC 3900

Ο **[[Νέος Γενικός Κατάλογος|NGC]] 3900** είναι φακοειδής γαλαξίας στον αστερισμό Λέοντα. Τον ανακάλυψε ο αστρονόμος Ουίλιαμ Χέρσελ (William Herschel) το 1785 και εκτιμάται ότι απέχει περίπου 95 με 100 εκατομμύρια έτη φωτός από το Ηλιακό Σύστημα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Λέων (αστερισμός)
3900
36914
06786
+05-28-034
Κρανιά Μουζακίου Καρδίτσας

Η **Κρανιά** ή **Κρανέα** είναι οικισμός της Περιφερειακής Ενότητας Καρδίτσας στην Θεσσαλία.

## Γεωγραφικά - ιστορικά στοιχεία
Η Κρανέα βρίσκεται στην πεδιάδα της Καρδίτσας σε υψόμετρο 92 μέτρων ενώ απέχει περίπου 13 χιλιόμετρα ΒΑ. από την Καρδίτσα, 19 χιλιόμετρα Α. από το Μουζάκι (έδρα του δήμου) και 18 χιλιόμετρα Ν.-ΝΑ. από τα Τρίκαλα. Βορειοδυτικά του χωριού είναι η Μαγούλα, βόρεια το Αγναντερό, νοτιοανατολικά το Ριζοβούνι ενώ στην ίδια κατεύθυνση περνάει η ΕΟ Τρικάλων - Καρδίτσας.  

Αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Ιθώμης. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 μετονομάστηκε σε Κρανέα. Σύμφωνα με το Πρόγραμμα «Καλλικράτης» μαζί με τους Αγίους Ανάργυρους αποτελούν την κοινότητα Κρανέας που υπάγεται στη δημοτική ενότητα Παμίσου του Δήμου Μουζακίου ενώ σύμφωνα με την απογραφή του 2011 απογράφησαν 510 κάτοικοι. 

Οι απογραφές πληθυσμού μετά τον Β΄Παγκόσμιο Πόλεμο είναι:

## Εξωτερικοί σύνδεσμοι
* ΕΡΤ3 – «ΚΥΡΙΑΚΗ ΣΤΟ ΧΩΡΙΟ»: Κρανιά Καρδίτσας

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Κρις Μπακ

Ο **Κρίστοφερ Τζέιμς Μπακ** (αγγλικά: *Christopher James Buck*, 24 Φεβρουαρίου 1954) είναι Αμερικανός σκηνοθέτης, animator και σεναριογράφος, περισσότερο γνωστός για τη συμμετοχή τους στις ταινίες της Disney, όπως το *[[Ταρζάν (ταινία, 1999)|Ταρζάν]]* (1999), το *[[Ψυχρά κι Ανάποδα]]* (2013) και το *[[Ψυχρά κι Ανάποδα ΙΙ]]* (2019). Μάλιστα, στο προτελευταίο, όπου το συν-σκηνοθέτησε, κέρδισε κι ένα Όσκαρ Καλύτερης Ταινίας Κινουμένων Σχεδίων, στο οποίο το είχε κερδίσει μία υποψηφιότητα το 2007 με την ταινία *Surf's Up*. Ως animator είχε συμμετάσχει σε ταινίες όπως το *[[Ποκαχόντας (ταινία, 1995)|Ποκαχόντας]]* (1995) και το *[[Μια Τρελή, Τρελή Φάρμα]]* (2004). 

Είναι παντρεμένος με τη βραβευμένη με Όσκαρ Καλύτερου Ήχου Σέλι Ρέι Χίντον, με την οποία έχει αποκτήσει 3 παιδιά. Στις 27 Οκτωβρίου του 2013, πεθαίνει ο μεγάλος τους γιος Ράιντερ, σε αυτοκινητιστικό δυστύχημα. Η τραγωδία αυτή τον οδήγησε στους στίχους του "The Next Right Thing", στο *Forzen II*, καθώς επίσης και στη δημιουργία του χαρακτήρα Ράιντερ. Πέρα από τον κινηματογράφο, έχει συμμετάσχει και σε ταινίες μικρού μήκους και σε τηλεοπτικές σειρές. 

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί animators
Κατηγορία:Αμερικανοί σεναριογράφοι
Δυναστεία Τιβερίων-Ιουλίων του Βοσπόρου

Η **Δυναστεία Τιβερίων-Ιουλίων του Βοσπόρου** είναι η 4η και τελευταία δυναστεία τού βασιλείου τού Κιμμερίου Βοσπόρου, όπου τα μέλη της έφεραν το όνομα *Τιβέριος Ιούλιος* πριν από το κύριο όνομά τους. Αρχηγέτης τού Οίκου είναι ο Τ. Ι. Ασπούργος.

## Ιστορία
Η Δυναστεία των Μιθριδατιδών του Πόντου εξουσίαζε τον Βόσπορο, με τελευταίο εκπρόσωπό της τη Δύναμη, που στην εποχή της το βασίλειο τού Πόντου είχε περιοριστεί από τους Ρωμαίους στον Βόσπορο και ήταν ένας πελάτης σε αυτούς. Μαζί της βασίλευσαν οι τρεις σύζυγοί της. Μάλλον γιος της από τον πρώτο της σύζυγο, τον Έλληνα Άσανδρο, είναι ο Ασπούργος. Αυτόν δέχθηκε ως βασιλιά τού Βοσπόρου η Σύγκλητος, ο Αύγουστος και μετά ο γιος του Τιβέριος Ιούλιος. Ο Ασπούργος έλαβε τη ρωμαϊκή υπηκοότητα με το όνομα Τιβέριος Ιούλιος Ασπούργος, κάτι που διατήρησαν όλοι οι απόγονοί του. Ο Τ. Ι. Ασπούργος νυμφεύτηκε την Γηπαίπυριν, κόρη τού Κότυ Γ΄ Σαπαίου βασιλιά της Θράκης και οι απόγονοι τού Ασπούργου βασιλείς τού Βοσπόρου διατήρησαν τα θρακικά ονόματα των -εκ μητρός- βασιλέων προγόνων τους: Κότυς, Ρησκούπορις, Ροιμητάλκης.

Η Γυπαίπυρις ήταν κόρη της Αντωνίας Τρύφαινας (2ης εξαδέλφης του Καλιγούλα), κόρης της Πυθοδωρίδας του Πόντου (εξαδέλφης του Κλαύδιου και 2ης εξαδέλφης του Νέρωνα), η οποία ήταν κόρη της Αντωνίας Πρίμας (ανιψιάς τού Αυγούστου), κόρης του Μάρκου Αντώνιου. Η δυναστεία ήταν αυτή που διήρκεσε περισσότερο από όλες τις ελληνιστικές δυναστείες: είχε 22 βασιλείς και διατηρήθηκε για 13 γενεές, δηλ. περισσότερο από τις προηγούμενες τρεις δυναστείες τού Βοσπόρου. Ο τελευταίος βασιλιάς απεβίωσε το 342 μ.Χ. επί Κωνστάντιου Β΄. Στο βασίλειο εισέβαλαν οι Ούννοι, μετά οι Ουτίγουροι και τέλος οι Γότθοι, από τους οποίους το κατέλαβε ο Ιουστινιανός Α΄ το 527.

## Γενεαλογία Τιβερίων-Ιουλίων του Βοσπόρου

## Πηγές
* "Ancient Coinage of Bosporos, Kings - WildWinds.com". Wildwinds.com. Retrieved 2 October 2017.
* "Cleopatra VII". 27 October 2009. Archived from the original on 27 October 2009. Retrieved 2 October 2017.
* Mayor, A., 'The Poison King: the life and legend of Mithradates, Rome's deadliest enemy, Princeton University Press, 2009, ISBN 978-0691150260
* Treister, M., On the weapons of Sarmatian type in the Bosporan Kingdom in the 1st-2nd century AD [1]

Κατηγορία:Ελληνιστικός Πόντος
Κατηγορία:Βασίλειο του Βοσπόρου
Κατηγορία:Πρώην μοναρχίες της Ευρώπης
Κατηγορία:Ρωμαϊκά υποτελή βασίλεια
Κατηγορία:Πρώην βασίλεια
Κατηγορία:Αρχαίες ελληνικές αποικίες στην Κριμαία
Γρηγόρης Πλιάτσικας

Ο **Γρηγόρης Πλιάτσικας** είναι Έλληνας παλαίμαχος ποδοσφαιριστής που αγωνιζόταν στην θέση του τερματοφύλακα, με μεγάλη καριέρα κυρίως στην Παναχαϊκή.

## Βιογραφικό
Γεννήθηκε στις 15 Ιουνίου του 1949 στην Πάτρα, όπου και μεγάλωσε.

Ξεκίνησε το ποδόσφαιρο το 1966 από την Παναχαϊκή όπου και αγωνίστηκε μέχρι το 1971, με μόνη διακοπή το 1969 λόγω της στρατιωτικής του θητείας.

Την περίοδο 1972-73 φόρεσε την φανέλα του Αστέρα Αμαλιάδας, ενώ την επόμενη περίοδο, 1973-74, έγινε πάλι παίκτης της Παναχαϊκής που αγωνιζόταν στην Α' Εθνική και είχε κερδίσει από την προηγούμενη περίοδο την συμμετοχή της στο Κύπελλο ΟΥΕΦΑ. Αγωνίστηκε με την πατραϊκή ομάδα στην εκτός έδρας ρεβάνς του πρώτου αγώνα (2-1) με αντίπαλο την αυστριακή Γκρατς για τον 1ο Γύρο του Κυπέλλου ΟΥΕΦΑ 1973-74, όπου η Παναχαϊκή νίκησε με 0-1 και προκρίθηκε στην επόμενη φάση, με τον Πλιάτσικα να έχει πραγματοποιήσει εξαιρετική εμφάνιση κρατώντας ανέπαφη την εστία του και με τους φιλάθλους να τον ονομάζουν «ήρωα του Γκρατς».

Το 1974 μετέβη στην Βόρειο Αμερική για να γυρίσει στην Ελλάδα την επόμενη αγωνιστική περίοδο 1975-76 όπου αποτέλεσε παίκτη του Α.Ο. Κορωπί. Το 1977 επέστρεψε πάλι στην Παναχαϊκή με τότε προπονητή τον Γιουγκοσλάβο, Λιούμπισα Σπάιτς. Έπειτα φόρεσε την φανέλα του Πανηλειακού, του Αίαντα Γαστούνης, του Παναιγιάλειου και τέλος της ΠΑΕ Πύργος.

Ανηψιός του είναι ο Βασίλης Πλιάτσικας, νυν επαγγελματίας ποδοσφαιριστής.

## Εξωτερικοί σύνδεσμοι
* Match Αχαΐας (matchnews.gr): Γρήγορης Πλιάτσικας.

Κατηγορία:Έλληνες ποδοσφαιριστές
Κατηγορία:Ποδοσφαιριστές Παναχαϊκής
Παλαιόδενδρος Καρδίτσας

Ο **Παλαιόδενδρος** είναι πολύ μικρός οικισμός του Πετρωτού στη Θεσσαλία και την Περιφερειακή Ενότητα Καρδίτσας.

## Γενικά στοιχεία
Ο Παλαιόδενδρος βρίσκεται στα δυτικά όρια με την Περιφερειακή Ενότητα Άρτας νότια από το Λιασκοβίτικο χείμαρρο (που δυτικότερα καταλήγει στον ποταμό Αχελώο) και είναι κτισμένος στις ανατολικές πλαγιές του βουνού Δρίσκος σε υψόμετρο 680 μέτρων. Απέχει περίπου 5 χιλιόμετρα Ν. από το Πετρωτό, 14 χιλιόμετρα (οδικά) ΝΔ. από το Ανθηρό (έδρα του δήμου) και 79 χιλιόμετρα Δ.-ΝΔ. από την Καρδίτσα. 

Ως ξεχωριστός οικισμός αναφέρεται επίσημα, για πρώτη φορά, το 1981 να απογράφεται στην κοινότητα Πετρωτού. Σύμφωνα με το  Πρόγραμμα «Καλλικράτης» μαζί με το Πετρωτό, τη Συκέα και το Τρίλοφο αποτελούν την κοινότητα Πετρωτού που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 6 κάτοικοι.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Παλαιάμπελα Καρδίτσας

Τα **Παλαιάμπελα** είναι μικρός οικισμός της Οξυάς του Δήμου Μουζακίου στη Θεσσαλία και την Περιφερειακή Ενότητα Καρδίτσας, ο οποίος βρίσκεται στις βορειοανατολικές πλαγιές του όρους Καραβάς των Βόρειων Αγράφων σε υψόμετρο 700 μέτρα. Απέχει 3 χλμ. Ν.-ΝΑ. από την Οξυά, 25 χλμ. ΝΔ. από το Μουζάκι (έδρα του δήμου) και 51 χλμ. Δ. από την Καρδίτσα. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Οξυάς. Σύμφωνα με το Πρόγραμμα «Καλλικράτης» ανήκει την κοινότητα Οξυάς που υπάγεται στη δημοτική ενότητα Μουζακίου του Δήμου Μουζακίου ενώ σύμφωνα με την απογραφή του 2011 απογράφησαν 17 κάτοικοι. Οι απογραφές πληθυσμού είναι:

## Παραπομπές


 

Κατηγορία:Δήμος Μουζακίου
Κατηγορία:Χωριά της περιφερειακής ενότητας Καρδίτσας
Πανελλήνιο πρωτάθλημα στίβου γυναικών 2018

Το **83ο [[Πανελλήνιο πρωτάθλημα στίβου γυναικών]] 2018** διεξήχθη στις 14–15 Ιουλίου 2018 στο Παμπελοποννησιακό Στάδιο της Πάτρας. Τα ειδικά πρωταθλήματα 20χλμ βάδην, 50 χλμ βάδην, 10.000μ, επτάθλου και του Μαραθωνίου, διεξήχθησαν σε διαφορετικές ημερομηνίες και τόπους. Πρωταθλήτρια ομάδα αναδείχθηκε ο Γ.Σ. Γλυφάδας. 


File:Nikol Kiriakopoulou EKI30326 finale polsstok (40351506773).jpg|Νικολέτα Κυριακοπούλου. Χρυσό μετάλλιο στο Επί κοντώ.
File:Voula Papachristou.jpg|Παρασκευή Παπαχρήστου. Χρυσό μετάλλιο στο άλμα εις Μήκος και Τριπλούν.


## Οι νικήτριες

## Ειδικά πρωταθλήματα

Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής:
***Έπταθλο**. Διεξήχθη στις 7-8 Ιουλίου 2018 στο Καυτανζόγλειο Στάδιο Θεσσαλονίκης, ως Πανελλήνιο Πρωτάθλημα συνθέτων αγωνισμάτων Α/Γ, Νέων Α/Γ, Ε/Ν και Π/Κ.
***10.000μ**. Το Πανελλήνιο Πρωτάθλημα 10.000μ Α/Γ, νέων Α/Γ (Κ-23) και Εφήβων διεξήχθη στις 6 Μαΐου 2018 στο Στάδιο Μεγάρων.
***Μαραθώνιος**. Διεξήχθη στις 12 Νοεμβρίου 2017 (δηλ. στα πλαίσια της σεζόν 2017-2018), ταυτόχρονα με τον 35ο Αυθεντικό Μαραθώνιο Αθήνας.
***20χλμ βάδην**. Διεξήχθη στα Μέγαρα στις 11/3/2018. Συμμετείχαν 12 γυναίκες, 6 νέες γυναίκες, 4 νεάνιδες και 9 κορασίδες.
***50χλμ βάδην**. Διεξήχθη στον Σχοινιά στις 14/1/2018. Συμμετείχαν 7 αθλήτριες.

### Αποτελέσματα

## Βαθμολογία

## Πηγές
* ΣΕΓΑΣ: Πανελλήνιο Πρωτάθλημα Α/Γ 14-15 Ιουλίου Πάτρα
*ΣΕΓΑΣ: tfmeetpro: Αποτελέσματα Πανελλήνιου Πρωταθλήματος Στίβου 2018 
*Πανελλήνιο Πρωτάθλημα 10.000μ 2018
*Πανελλήνιο Πρωτάθλημα 20χλμ 2018 
*Πανελλήνιο Πρωτάθλημα 50 χλμ βάδην 2018 
*Πανελλήνιο Πρωτάθλημα Σύνθετων αγωνισμάτων (Δέκαθλο)
*Μαραθώνιος αποτελέσματα 2017 
* athensauthenticmarathon.gr: Αποτελέσματα μαραθωνίου 2017. 

## Παραπομπές


Γυναικων
Κατηγορία:Στίβος το 2018
Κατηγορία:Αθλητισμός στην Πάτρα
Έλενα Ριμπάκινα

Η **Έλενα Ριμπάκινα** (ρωσικά: *Елена Андреевна Рыбакина,* γεννημένη στις 17 Ιουνίου 1999 στη Μόσχα) είναι Ρωσίδα επαγγελματίας αντισφαιρίστρια που από το 2018 εκπροσωπεί το Καζακστάν. Το 2022 έγινε η πρώτη παίκτρια από το Καζακστάν που κέρδισε τίτλο Grand Slam, το Γουίμπλετον κόντρα στην Ονς Ζαμπέρ. 

Η Ριμπάκινα έκανε το ντεμπούτο της στο WTA Tour στο τουρνουά της Μόσχας το 2017 όπου εξασφάλισε μία θέση στο κυρίως ταμπλό της κλήρωσης μέσω των προκριματικών αλλά έχασε στον πρώτο γύρο από την Ιρίνα Καμέλια Μπέγκου στα τρία σετ.

Μέχρι σήμερα, έχει κατακτήσει τρεις τίτλους στο μονό της WTA. Επιπλέον κατέχει τέσσερις τίτλους στο απλό και άλλους τέσσερις τίτλους στο διπλό στα τουρνουά της  ITF. Η υψηλότερη θέση που έχει βρεθεί στην παγκόσμια κατάταξη είναι η 3η. 

## Στυλ παιχνιδιού
Με ύψος 1,84 μ. έχει εξαιρετικό σερβίς και μπορεί να δημιουργήσει χτυπήματα εδάφους υψηλής ισχύος. Παίζει κυρίως από τη βασική γραμμή και έχει καλή κίνηση για το ύψος της.

## Στατιστικά καριέρας

### Singles

## Παραπομπές


Κατηγορία:Νικητές του Γουίμπλεντον
Κατηγορία:Ρωσίδες αθλήτριες της αντισφαίρισης
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2020
Return to Monkey Island

Το ***Return to Monkey Island*** είναι βιντεοπαιχνίδι περιπέτειας του 2022, που σχεδιάστηκε από τον Ρον Γκίλμπερτ και εκδόθηκε από τηv Devolver Digital, Inc. σε συνεργασία με τη Lucasfilm Games. Είναι το έκτο παιχνίδι της σειράς *[[Monkey Island (σειρά)|Monkey Island]]* και σχεδιάστηκε ως συνέχεια των δύο πρώτων παιχνιδιών, The Secret of Monkey Island και Monkey Island 2: LeChuck's Revenge.

## Σενάριο
Όπως και τα προηγούμενα παιχνίδια της σειράς, το Return to Monkey Island λαμβάνει χώρα σε φανταστικά νησιά της Καραϊβικής κατά τη χρυσή εποχή της πειρατείας, μετά τα συμβάντα του δεύτερου παιχνιδιού, LeChuck's Revenge. Κεντρική σεναριακή γραμμή αποτελεί η προσπάθεια του γνωστού ανίδεου και ερασιτέχνη πειρατή Guybrush Threepwood να αποκαλύψει μυστικό του «Νησιού των Πιθήκων». Στην πορεία του ο ήρωας του παιχνιδιού επισκέπτεται εκτός από γνωστές τοποθεσίες της σειράς, όπως τα νησιά Mêlée Island και Monkey Island, επίσης και άγνωστα μέρη όπως το κρύο Brr Muda και το Terror Island.

## Ιστορικό δημοσίευσης
Ο Ρον Γκίλμπερτ δημιούργησε για την Lucasfilm Games, μεταξύ άλλων, τα παιχνίδια Maniac Mansion το 1987 και The Secret of Monkey Island το 1990. Στα μέσα του 2016 αναζήτησε τα δικαιώματα των παιχνιδιών της σειράς Monkey Island και Maniac Mansion, αφού η Disney, η οποία είχε εξαγοράσει τη Lucasfilm και το τμήμα παιχνιδιών της το 2012, ανακοίνωσε την απόσυρσή της από την ανάπτυξη παιχνιδιών. Τον Απρίλιο του 2022 ανακοίνωσε στο Twitter το Return to Monkey Island ως συνέχεια των δύο πρώτων παιχνιδιών της σειράς.

## Παραπομπές


## Εξωτερικοί σύνδεσμοι
* Επίσημη ιστοσελίδα
* ''Return to Monkey Island'' στην MobyGames (αγγλικά)

Κατηγορία:Monkey Island
Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια point-and-click
Κατηγορία:Βιντεοπαιχνίδια του 2022
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Νικητές Golden Joystick Award
Πάδη Καρδίτσας

Η **Πάδη** είναι πολύ μικρός οικισμός της Θεσσαλίας στην Περιφερειακή Ενότητα Καρδίτσας.

## Γενικά στοιχεία
Η Πάδη βρίσκεται στους βόρειους πρόποδες του όρους Καζάρμα σε υψόμετρο 380 μέτρων. Απέχει περίπου 33 χιλιόμετρα Δ. από την Καρδίτσα και 7 χιλιόμετρα Ν.-ΝΔ. από το Μουζάκι (έδρα του δήμου) ενώ στα βόρεια του χωριού περνάει ο ποταμός Πάμισος. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Πευκοφύτου. Σύμφωνα με το Πρόγραμμα «Καλλικράτης» μαζί με το  Πευκόφυτο, τα Νησιά και την Χαραυγή αποτελούν την κοινότητα Πευκοφύτου που υπάγεται στη δημοτική ενότητα Μουζακίου του Δήμου Μουζακίου ενώ σύμφωνα με την απογραφή του 2011 απογράφησαν 4 κάτοικοι. Οι απογραφές πληθυσμού είναι:

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
NGC 3613

Ο **[[Νέος Γενικός Κατάλογος|NGC]] 3613** είναι ελλειπτικός γαλαξίας στον αστερισμό Μεγάλη Άρκτο. Τον ανακάλυψε ο αστρονόμος Ουίλιαμ Χέρσελ (William Herschel) στις 8 Απριλίου 1793. Είναι ο κεντρικός γαλαξίας σμήνους γαλαξιών με εκτιμώμενο πληθυσμό σφαιρωτών αστρικών σμηνών που υπερβαίνει τα 2000.

## Υπερκαινοφανής
Το 2011 εντοπίστηκε στον γαλαξία αυτόν ο υπερκαινοφανής Τύπου Ia με την ονομασία **SN 2011eh**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Μεγάλη Άρκτος
3613
34583
06323
+10-16-109
Πανελλήνιο πρωτάθλημα στίβου γυναικών 2019

Το **84ο [[Πανελλήνιο πρωτάθλημα στίβου γυναικών]] 2019** διεξήχθη στις 27–28 Ιουλίου 2019 στο Παμπελοποννησιακό Στάδιο της Πάτρας. Τα ειδικά πρωταθλήματα 20χλμ βάδην, 50 χλμ βάδην, 10.000μ, επτάθλου και Μαραθωνίου διεξήχθησαν σε διαφορετικές ημερομηνίες και τόπους. Πρωταθλήτρια ομάδα αναδείχθηκε ο Γ.Σ. Κηφισιάς. 


File:Κατερίνα Στεφανίδη IMAGE.jpg|Αικατερίνη Στεφανίδη. Χρυσό μετάλλιο στο επί κοντώ.
File:Sofia Ifadidou at TNT Express Meeting in Kladno 9June2013 098.jpg|Σοφία Υφαντίδου. Χρυσό μετάλλιο στον ακοντισμό.


## Οι νικήτριες

## Ειδικά πρωταθλήματα

Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής:
***Έπταθλο**. Διεξήχθη στις 3-4 Αυγούστου 2019 στο Καυτανζόγλειο Στάδιο Θεσσαλονίκης, στα πλαίσια του Πανελλήνιου Πρωταθλήματος συνθέτων αγωνισμάτων Α/Γ.
***10.000μ**. Το Πανελλήνιο Πρωτάθλημα 10.000μ Α/Γ,  νέων Α/Γ (Κ-23) και (Κ20) διεξήχθη στις 24 Απριλίου 2019 στα Μέγαρα.
***Μαραθώνιος**. Διεξήχθη στις 11 Νοεμβρίου 2018 (δηλ. στα πλαίσια της σεζόν 2018-2019), ταυτόχρονα με τον 36ο Αυθεντικό Μαραθώνιο Αθήνας.
***20χλμ βάδην**. Διεξήχθη στην Αλεξανδρούπολη στις 19-20 Απριλίου 2019, ταυτόχρονα με τους Βαλκανικούς Αγώνες. Συμμετείχαν 13 αθλήτριες.
***50χλμ βάδην**. Διεξήχθη στον Σχοινιά στις 20 Ιανουαρίου 2019. Συμμετείχαν 5 αθλήτριες.

### Αποτελέσματα

## Βαθμολογία

## Πηγές
*Επίσημος ιστότοπος του ΣΕΓΑΣ
* ΣΕΓΑΣ: Πανελλήνιο Πρωτάθλημα Α/Γ, Πάτρα (27-28/7).
* ΣΕΓΑΣ: Πανελλήνιο Πρωτάθλημα 10.000 μ. Α/Γ, Κ23, Κ20, Μέγαρα (24/4)
* stivoz.gr: Πανελλήνιο συνθέτων (Θεσσαλονίκη) 3-4/8/2019
* stivoz.gr: Βαλκανικοί βάδην & Πανελ.πρωτάθλημα 20χλμ. (Αλεξανδρούπολη) 2019
* ΣΕΓΑΣ: Πανελλήνιο Πρωτάθλημα 50χλμ. βάδην και 7οι Χειμερινοί Αγώνες, Σχινιάς (20/1).
*Αποτελέσματα 36ου Αυθεντικού Μαραθώνιου Αθήνας 2018 

## Παραπομπές


Γυναικων
Κατηγορία:Στίβος το 2019
Κατηγορία:Αθλητισμός στην Πάτρα
Παλαιόκαστρο Καρδίτσας

Το **Παλαιόκαστρο** είναι μικρός οικισμός της Θεσσαλίας στην Περιφερειακή Ενότητα Καρδίτσας ο οποίος βρίσκεται στα όρια με την Περιφερειακή Ενότητα Άρτας, νοτιοδυτικά  του όρους Ίταμος σε υψόμετρο 460 μέτρα. Απέχει περίπου 33 χλμ. Δ.-ΒΔ. από την Καρδίτσα και 8 χλμ. Ν.-ΝΔ. από το Μουζάκι (έδρα του δήμου). Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Πορτής. Σύμφωνα με το Πρόγραμμα «Καλλικράτης» μαζί με την Πορτή, το Μαρτίνι και τον Μελιγό αποτελούν την κοινότητα Πορτής που υπάγεται στη δημοτική ενότητα Μουζακίου του Δήμου Μουζακίου ενώ σύμφωνα με την απογραφή του 2011 απογράφησαν 16 κάτοικοι. Οι απογραφές πληθυσμού είναι:

## Σημείωση
Παλαιόκαστρο ή Παληόκαστρο (επίσημα) ονομαζόταν μέχρι το 1915 η σημερινή Μητρόπολη Καρδίτσας.

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
NGC 5473

Ο **[[Νέος Γενικός Κατάλογος|NGC]] 5473** είναι φακοειδής γαλαξίας στον αστερισμό Μεγάλη Άρκτο τον οποίο ανακάλυψε στις 14 Απριλίου 1789 ο αστρονόμος Ουίλιαμ Χέρσελ (William Herschel). Απέχει περίπου 85 εκατομμύρια έτη φωτός και ανήκει σε μικρή ομάδα γαλαξιών στην οποία περιλαμβάνονται επίσης οι NGC 5475 και NGC 5485.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Μεγάλη Άρκτος
5473
50191
09011
+09-23-031
NGC 3254

Ο **[[Νέος Γενικός Κατάλογος|NGC]] 3254** είναι σπειροειδής γαλαξίας στον αστερισμό Μικρό Λέοντα. Τον ανακάλυψε στις 13 Μαρτίου 1785 ο αστρονόμος Ουίλιαμ Χέρσελ (William Herschel) και ανήκει στην ομώνυμη ομάδα γαλαξιών που με την σειρά της είναι μία από τις Ομάδες Λέοντα II, μιας σειράς γαλαξιών και γαλαξιακών σμηνών που εκτείνονται πέρα από το δεξιό άκρο του Υπερσμήνους της Παρθένου.

## Υπερκαινοφανής
Το 1941 εντοπίστηκε στον NGC 3254 ο υπερκαινοφανής **SN 1941B**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Λέων Μικρός (αστερισμός)
3254
30895
05685
+05-25-018